Mago (Lau) Mill

Mago Mill ek ganna ke pere waala mill rahaa, jiske 1884 me Lau ke Mago Island me Mago Island Company Limited suruu karis rahaa. 

 Itihaas 
Ii mill Lau Group ke north me Mago Island me 3 May 1884 ke chini pere ke suruu karis. Mago Island ke kuchh planter logan saathe hoe ke 1881 me Mago Island Company Limited ke suuu karin aur ek chini ke mill banae ke decide karin. 1883 talak 20 inch ke pakki line ke bichhae dewa gais rahaa jisse garvity se ganna ke mill talak lawa jaae sakat rahaa. 1884 me hian pe 150 bigha jamiin me ganna boa gais rahaa aur 5 mile ke pakki me ghorra se ghiich ke ganna ke mill talak lawa jaawat rahaa. 1885 me 90 ganna ke gaari rahaa. 1887 me pakki ke dui aur mile se barrhawa gais.

1889 me mill financial muskil me parr gais aur iske 1895 talak Fraser and Company, Mago Island Estates Propriety  ke naam pe chalais. Mill band hoe ke baad iske boiler ke Penang (Rakiraki) Mill me baithawa gais.

 Aur dekho 
 Fiji me chini ke mill

 Bahaari jorr 
 Mago Island me ganna ke khet

 Granth suchi 


 References 

Category:Fiji me chini ke mill
Category:Lau